FI Euroopan unionin virallinen lehti C 257/4

Maataloustuotteiden ja elintarvikkeiden rekisteröimisestä aidoiksi perinteisiksi tuotteiksi annetun neuvoston asetuksen (EY) N:o 509/2006 8 artiklan 2 kohdassa tarkoitettu hakemuksen julkaiseminen

2012/C 257/04

Tämä julkaiseminen antaa oikeuden vastustaa hakemusta neuvoston asetuksen (EY) N:o 509/2006 (1) 9 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

AITOA PERINTEISTÄ TUOTETTA KOSKEVA REKISTERÖINTIHAKEMUS

NEUVOSTON ASETUS (EY) N:o 509/2006

”TORTAS DE ACEITE DE CASTILLEJA DE LA CUESTA”

EY-N:o: ES-TSG-007-0058-03.09.2008

1. Hakijaryhmittymän nimi ja osoite:

Ryhmittymän tai järjestön nimi (tarvittaessa): Asociación de Empresarios de Confitería, Pastelería, Bollería, Heladería, Repostería y Platos Cocinados de Sevilla. (A.P.E.C.O.P.A.S.) Osoite: Avenida Recaredo 20, modulo 5 41003 Sevilla ESPAÑA P. +34 954576427 Sähköposti: jproman@inesrosales.com

2. Jäsenvaltio tai kolmas maa:

Espanja

3. Tuote-eritelmä:

3.1 Rekisteröitävä nimi (asetuksen (EY) N:o 1216/2007 2 artikla):

”Tortas de Aceite de Castilleja de la Cuesta”

3.2 Nimi:

☒ on itsessään erityinen  on maataloustuotteen tai elintarvikkeen erityisluonnetta ilmaiseva.

Nimi ”Tortas de aceite de Castilleja de la Cuesta” on perinteinen nimi, kuten todetaan maatalous-, kalastus- ja elintarvikeministeriön maatalous- ja elintarvikeosaston vuonna 1996 Euroopan unionin rahoittaman Euroterroirs-hankkeen yhteydessä julkaisemassa perinteisten espanjalaisten tuotteiden luettelossa.

3.3 Asetuksen (EY) N:o 509/2006 13 artiklan 2 kohdan mukainen nimen varaaminen:

☒ Rekisteröintiin liittyy nimen varaaminen.  Rekisteröintiin ei liity nimen varaamista.

3.4 Tuotelaji (ks. liite II):

Luokka 2.3 – Makeis-, leipomo-, konditoria- ja keksituotteet

3.5 Sen maataloustuotteen tai elintarvikkeen kuvaus, johon 3.1 kohdan mukaista nimeä sovelletaan (asetuksen (EY) N:o 1216/2007 3 artiklan 1 kohta):

Nimi ”Tortas de Aceite de Castilleja de la Cuesta” ilmaisee tuotteen erityisominaisuudet. Kyseessä on ekstra-neitsytoliiviöljystä valmistettu konditoriatuote, jossa oliiviöljyn osuus aineosista on 27,7 % (± 2 %). Kyseinen tekijä sekä kokonaan käsin tapahtuva valmistus, takaavat tuotteen arvostetun laadun, keveyden, hienojakoisen lehtevän rakenteen sekä selkeästi havaittavissa olevan oliiviöljyn maun ja aromin.

Aistinvaraiset ominaisuudet

Väri Tasaisen ruskea, ohuemmissa kohdissa tummempi Tuoksu Tuotteelle ominainen, mieto aniksen ja oliiviöljyn tuoksu Maku Makea, tuotteelle ominainen Rakenne Kova, mureneva

Mikrobiologiset ominaisuudet

Muuttuja Keskiarvo Homeet ja hiivat < 500 PMY/g Aerobiset mesofiiliset bakteerit < 500 000 PMY/g Enterobakteerit < 500 PMY/g E. coli Ei saa esiintyä 1 g:ssa Salmonella-Shigella Ei saa esiintyä 30 g:ssa Clostridium-sulfiittipelkistäjät < 1 000 PMY/g Staphylococcus aureus Ei saa esiintyä 0,1 g:ssa

Fysikaalis-kemialliset ominaisuudet

Arvo 100 g:ssa tuotetta Torta de Aceite Sallittu poikkeama Ravintoarvo 495 Kcal/100 g ± 10 Proteiinit (N × 6,25) 6,5 g/100 g ± 1 Hiilihydraatit 70 g/100 g ± 5 Rasvahapot 22 g/100 g ± 2 Tyydyttyneet 14 % ± 2 Tyydyttymättömät 85 % ± 5 Kertatyydyttymättömät 75 % ± 5 Monityydyttymättömät 9 % ± 2 Kolesteroli 0 Kosteuspitoisuus < 6 % Tuhka < 1,5 %

3.6 Sen maataloustuotteen tai elintarvikkeen valmistusmenetelmän kuvaus, johon 3.1 kohdan mukaista nimeä sovelletaan (asetuksen (EY) N:o 1216/2007 3 artiklan 2 kohta):

Raaka-aine Osuus Sallittu poikkeama Vehnäjauho 66,8 % ± 5 % Ekstra-neitsytoliiviöljy 27,7 % ± 2 % Inverttisokeri 2,7 % ± 0,5 % Anis 1,0 % ± 0,25 % Valkoinen sokeri 0,8 % ± 0,25 % Seesaminsiemenet 0,7 % ± 0,25 % Suola 0,3 % ± 0,25 % Luonnollinen anisöljy 0,03 % ± 0,01 %

Taikinaan lisätään myös vettä (34–40 % jauhojen painosta) ja hiivaa (osuus 1–3 %).

Aluksi jauhoihin sekoitetaan kaikki nestemäiset raaka-aineet, ekstra-neitsytoliiviöljy, vesi ja inverttisokeri. Seokseen lisätään muut raaka-aineet ja taikina vaivataan sopivan kiinteäksi. Taikinan lopullisen lämpötilan on oltava 25–28 °C. Jos lämpötila on korkeampi, taikina alkaa käydä liikaa taikinakoneen säiliössä, ja alhaisemmassa lämpötilassa käymistä ei tapahdu lainkaan. Kummassakaan tapauksessa taikinaan ei saada haluttua rakennetta. Vakaan loppulämpötilan saavuttamiseksi taikinaan lisättävän veden lämpötilaa säädellään sekoittamalla siihen jäähileitä ja kuumaa vettä. Tämä vaikuttaa vaivaamisen kestoaikaan. Lämpötilaa voidaan säätää myös kylmäaineena elintarvikkeissa käytettävien kaasujen avulla.

Käsin tapahtuva valmistus

Kun taikinan vaivaaminen on päättynyt, se jaetaan koneellisesti samanpainoisiin osiin. Loppuosa valmistuksesta tapahtuu käsin, ja se käsittää seuraavat vaiheet:

1) Otetaan käteen yksi taikinapallo ja painetaan se toisen käden kämmenelle.

2) Taikinapalloa pidetään kädessä sormet yhdessä, ja sen jälkeen viedään toisen käden ulkosyrjä taikinapallon keskelle, painetaan kevyesti ja liikutetaan kättä ensin rannetta ja sen jälkeen sormenpäitä kohti, jolloin taikina ulottuu koko käden päälle.

3) Jokaisen leipojan vieressä on täysi kulho valkoista sokeria. Kämmenelle levitetty taikina painetaan sokeriin, jolloin koko leivonnaisen pinta saa ohuen sokeripeitteen.

4) Leivonnainen asetetaan paistolinjalle siten, että käsi viedään kämmenpuoli ylöspäin muutaman senttimetrin päähän hihnasta. Leivonnaiseen tartutaan toisen käden sormilla pikkusormen kohdalta ja leivonnainen siirretään hihnan päälle levittämällä samalla sormia niin, että leivonnainen saa pyöreän muodon. Kättä kierretään kunnes kämmen osoittaa kohti paistohihnaa ja liikutetaan samalla niin, että leivonnainen asettuu hihnalle sokeripuoli ylöspäin.

Tällä tavalla oliiviöljyleivonnainen saa sille ominaisen pyöreähkön muodon ja paksuuden, joka voi vaihdella muutamalla millimetrillä. Taikinan ominaisuudet ja erityisesti runsas rasvapitoisuus (tässä tapauksessa oliiviöljy) edellyttävät käsin tapahtuvaa valmistusta, sillä mikä tahansa muu menetelmä puristaisi öljyä pois leivonnaisesta ja muuttaisi sen ominaisuuksia.

Paistaminen

Lopputuote on kiekon muotoinen, sen halkaisija on noin 13 cm ja paksuus muutama millimetri. Tällaisen muodon – laajan pinnan ja vähäisen paksuuden – ansiosta tuote paistuu muutamassa minuutissa. Uunista poistetun tuotteen kosteuspitoisuuden on oltava alle 6 %. Valmis leivonnainen on pyöreähkö, muutaman millimetrin paksuinen ja yleensä reunoiltaan hieman paksumpi. Väri on paahtuneen ruskea, paikoitellen tummempi ohuemmissa kohdissa. Rakenteen on oltava rapea, kiinteä, vailla pehmeitä kohtia, ja tuoksu on miellyttävä, miedosti anikseen ja oliiviöljyyn vivahtava.

Jäähdyttäminen ja pakkaaminen

Paistamisen jälkeen tuote on jäähdytettävä ennen pakkaamista. Koska tuote on ohut ja leveä, se jäähtyy sopivaan pakkaamislämpötilaan muutamassa minuutissa. Pakkaaminen tapahtuu kahdessa vaiheessa:

Yksittäispakkaus: Kukin leivonnainen kääritään yksitellen vahapaperiin. Tämä tehdään asettamalla leivonnainen paperille ja kääntämällä paperin ylä- ja alareuna sen päälle, minkä jälkeen paperin oikea ja vasen laita taitetaan kaksinkerroin siten, että muodostuu lieve, joka taitetaan leivonnaisen alle.

Ryhmäpakkaus: Viisi tai kuusi yksittäin vahapaperiin käärittyä leivonnaista asetetaan alustalle, joka suojaa niitä kolhiintumiselta, ja alusta kääritään kuumasaumattuun polypropeenikelmuun.

3.7 Maataloustuotteen tai elintarvikkeen erityisluonne (asetuksen (EY) N:o 1216/2007 3 artiklan 3 kohta):

Kaksi tärkeintä eroa Tortas de Aceite de Castilleja de la Cuesta -leivonnaisen ja muiden markkinoilla olevien vastaavien tuotteiden välillä johtuvat käsin tapahtuvasta valmistuksesta ja ekstra-neitsytoliiviöljyn käytöstä.

3.8 Maataloustuotteen tai elintarvikkeen perinteinen luonne (asetuksen (EY) N:o 1216/2007 3 artiklan 4 kohta):

Tortas de aceite de Castilleja de la Cuesta -leivonnaiseen viitataan monissa kirjallisissa lähteissä keittokirjoista tuotteen poikkeuksellista makua ylistäviin mainoslauseisiin.

Perinteisten espanjalaisten tuotteiden luettelossa kerrotaan tunnettujen Tortas de aceite de Castilleja de la Cuesta -leivonnaisten perinteikkäästä historiasta ja luetellaan niiden muuttumattomina säilyneet raaka-aineet:

Historia: Tuotetta on perinteisesti valmistettu tällä Sevillan maakuntaan kuuluvalla paikkakunnalla, ja se on vähitellen levinnyt kaikkialle Andalusian länsiosiin. Se juontaa juurensa kodeissa valmistetuista makeista leivonnaisista, joita oli tapana nauttia pääsiäisenä. Vuonna 1914 sevillalainen Inés Rosales löysi perheensä reseptikokoelmista Aljarafen alueelle tyypillisen valmistusohjeen ja ryhtyi valmistamaan ja myymään tuotetta, jota valmistetaan edelleen ja joka on yksi tunnetuimmista tuotteista.

Koostumus: vehnäjauhot, oliiviöljy, sokeri, siemenet, hiiva, seesaminsiemenet, anis, suola ja anisöljy sekä toisinaan myös mantelirouhe.

Andalusian talousanalyytikkojen toimeksiannosta suoritetussa tyypillisten andalusialaisten elintarvikkeiden määrittelyä ja kuvaamista koskevassa tutkimushankkeessa, joka sai seitsemännen palkinnon talouskehitystä ja maatalousalaa koskevan tutkimuksen alalla, Tortas de Aceite de Castilleja de la Cuesta mainitaan yhtenä alueen perinteisistä tuotteista:

— Tuotetta on perinteisesti valmistettu Alajarafessa Sevillan alueella, ja se on vähitellen levinnyt sieltä myös muualle Andalusian länsiosiin.

— Se on kehittynyt kotitekoisista makeista leivonnaisista, joita valmistettiin ja nautittiin pääsiäisenä. Tuote alkoi yleistyä 1900-luvun alussa.

3.9 Erityisluonnetta koskevat vähimmäisvaatimukset ja tarkastusmenettelyt (asetuksen (EY) N:o 1216/2007 4 artikla):

Oliiviöljyleivonnaista koskevat vähimmäisvaatimukset määritellään tässä eritelmässä seuraavasti:

Pyöreähkö leivonnainen, jonka halkaisija on 13 cm (± 2 cm) ja jonka paksuus vaihtelee yhdestä millimetristä ohuimmissa kohdissa paksuimmillaan seitsemään millimetriin erityisesti reunoilla.

Väri on paahtuneen ruskea, paikoitellen tummempi ohuemmissa kohdissa. Rakenteen on oltava rapea, kiinteä, vailla pehmeitä kohtia, ja tuoksu on miellyttävä, miedosti anikseen ja oliiviöljyyn vivahtava.

Raaka-aineissa ei saa olla mitään lisäaineita.

Valmistukseen käytetään yksinomaan ekstra-neitsytoliiviöljyä.

Erityistarkastusten luonne, menettelyt ja tarkastustiheys määritellään seuraavasti:

— Kosteuspitoisuus: Kuivuminen tarkastetaan kustakin tuote-erästä.

— Ekstra-neitsytoliiviöljypitoisuus: Tarkastetaan vuosittain kromatografialla.

— Säilöntäaineet (sorbaatit, bentsoaatit): Tarkastetaan vuosittain kromatografialla.

— Väriaineet: Tarkastetaan vuosittain kromatografialla.

— Aistinvaraiset ominaisuudet: Neljännesvuosittainen maistajapaneeli.

4. Tuote-eritelmän noudattamisen tarkastamisesta vastaavat viranomaiset tai elimet:

4.1 Nimi ja osoite:

Nimi: SGS ICS Ibérica SA Osoite: C/ Trespaderne, 29 Edificio Barajas (Barrio Aeropuerto) 28042 Madrid ESPAÑA P. +34 913138115 / 955602300 F. — Sähköposti: ysolina.berbel@sgs.com

 Julkinen ☒ Yksityinen

4.2 Viranomaisen tai elimen erityistehtävät:

Yksi ainoa nimetty tarkastuselin huolehtii sen toteamisesta, että kaikkia eritelmän määräyksiä noudatetaan.

(1) EUVL L 93, 31.3.2006, s. 12.